จงสรุปบทความ อุตสาหกรรมเดินเรือเริ่มใช้ AI ป้องกันอุบัติเหตุทางทะเล
EU Member States in European Marine Casualty Information Platform หรือ EMCIP รายงานว่า ในแต่ละปีมีอุบัติเหตุเรือชนกัน 3,000 – 4,000 ครั้ง มูลค่าความเสียหายซึ่งหน้ามากกว่า 20,000 ล้านเหรียญสหรัฐฯ ยังไม่นับความเสียหายที่ประเมินได้ยาก เช่น สารพิษ และ น้ำมัน ที่รั่วไหลลงสู่ระบบนิเวศในทะเล  แม้เรือใหญ่แต่ละลำจะมีระบบ นำร่องทางทะเล (Sea navigation) ช่วยคนขับเรือ แต่ในภาวะไม่ปกติ เช่น พายุฝนฟ้าคะนอง คลื่นลมแรง ฯลฯ มีโอกาสทำให้ประสิทธิภาพของเครื่องมือลดลง และกัปตันอาจต้องใช้ประสบการณ์และสัญชาติญาณส่วนบุคคลในการควบคุมเรือ ส่งผลให้เพิ่มความเสี่ยงในการเกิดอุบัติเหตุ ด้วยเหตุนี้จึงมีผู้เริ่มพัฒนาระบบ Artificial Intelligence หรือ AI ให้กับอุตสาหกรรมเรือเดินสมุทร เพื่อเข้ามาทำงานร่วมกับระบบนำร่องทางทะเลเดิม และสนับสนุนการทำงานของมนุษย์ที่ควบคุมเรือในสภาวะเหตุการณ์ที่ไม่ปกติดังกล่าว โดยล่าสุด Orca AI หนึ่งในบริษัทพัฒนา AI สนับสนุนเรือเดินสมุทร ได้รับความสนใจจากนักลงทุน ได้ประกาศเมื่อวันที่ 31 มกราคม 2562 ว่าสามารถระดมทุนเพื่อพัฒนาธุรกิจเป็นเงินสูงถึง 2.6 ล้านเหรียญสหรัฐฯ การทำงานโดยคร่าวของ Orca AI ระบบ AI สนับสนุนเรือเดินสมุทร จะประกอบไปด้วย Thermal camera, Low-light camera, และระบบเซ็นเซอร์อันทันสมัยต่าง ๆ ผนวกเข้ากับ Machine Learning และ AI ที่สามารถเรียนรู้ พัฒนา และคำนวณผลล่วงหน้าเป็นระยะห่างถึง 9.65 กิโลเมตร เพื่อแนะนำหรือเตือนผู้บังคับเรือเพื่อเลือกวิธีเดินเรือที่ปลอดภัยในสภาพอากาศต่าง ๆ โดยเฉพาะช่วงสภาพอากาศที่เลวร้ายที่เสี่ยงเกิดอุบัติเหตุมากที่สุด กลุ่มเป้าหมายหลักของ Orca AI ได้แก่ ผู้ประกอบการเรือเดินสมุทรขนาดใหญ่ที่ต้องลำเลียงสินค้าจำนวนมาก รวมไปถึงสินค้าอันตราย เช่น สารเคมี และ น้ำมัน ซึ่งวัตถุเหล่านี้ไม่เพียงสร้างความเสียหายทางการเงินจำนวนมาก และยังสร้างความเสียหายต่อสิ่งแวดล้อมอย่างประเมินค่าไม่ได้หากเกิดการชนกันและรั่วไหลลงสู่ทะเล — อย่างไรก็ดี ระบบ Orca AI สามารถใช้ได้กับเรือเล็กทั่วไปเช่นกัน Yarden Gross, CEO บริษัท Orca AI ให้สัมภาษณ์ต่อสื่อ Venture Beat ว่า อนาคตของธุรกิจเรือเดินสมุทรก็ไม่ต่างจากธุรกิจรถยนต์ นั่นคือการมุ่งหน้าสู่ Autonomous vehicle หรือ พาหนะไร้คนขับ และเทคโนโลยีของ Orca AI จะมาเติมเต็มอนาคตนี้ด้วยระบบ Autonomous navigation หรือ ระบบนำร่องอัจฉริยะ Orca AI ก่อตั้งในปี 2018 ณ Tel Aviv แห่ง Israel มีพนักงานจำนวน 10 คน และจากได้รับเงินทุนโดย MizMaa Ventures ในครั้งนี้ บริษัทจะย้ายไปตั้งสำนักงานในยุโรปและพัฒนา AI ต่อไป
Orca AI หนึ่งในบริษัทพัฒนา AI สนับสนุนเรือเดินสมุทร ได้ประกาศเมื่อวันที่ 31 มกราคม 2562 ว่าสามารถระดมทุนเพื่อพัฒนาธุรกิจเป็นเงินสูงถึง 2.6 ล้านเหรียญสหรัฐฯ การทำงานโดยคร่าวของ Orca AI ระบบ AI สนับสนุนเรือเดินสมุทร จะประกอบไปด้วย Thermal camera, Low-light camera, และระบบเซ็นเซอร์อันทันสมัยต่าง ๆ ผนวกเข้ากับ Machine Learning และ AI ที่สามารถเรียนรู้ พัฒนา และคำนวณผลล่วงหน้าเป็นระยะห่างถึง 9.65 กิโลเมตร เพื่อแนะนำหรือเตือนผู้บังคับเรือเพื่อเลือกวิธีเดินเรือที่ปลอดภัยในสภาพอากาศต่าง ๆ โดยเฉพาะช่วงสภาพอากาศที่เลวร้ายที่เสี่ยงเกิดอุบัติเหตุมากที่สุด กลุ่มเป้าหมายหลักของ Orca AI ได้แก่ ผู้ประกอบการเรือเดินสมุทรขนาดใหญ่ที่ต้องลำเลียงสินค้าจำนวนมาก รวมไปถึงสินค้าอันตราย เช่น สารเคมี และ น้ำมัน ซึ่งวัตถุเหล่านี้ไม่เพียงสร้างความเสียหายทางการเงินจำนวนมาก และยังสร้างความเสียหายต่อสิ่งแวดล้อมอย่างประเมินค่าไม่ได้หากเกิดการชนกันและรั่วไหลลงสู่ทะเล อย่างไรก็ดี ระบบ Orca AI สามารถใช้ได้กับเรือเล็กทั่วไปเช่นกัน สำหรับ Orca AI ก่อตั้งในปี 2018 ณ Tel Aviv แห่ง Israel มีพนักงานจำนวน 10 คน และจากได้รับเงินทุนโดย MizMaa Ventures ในครั้งนี้ บริษัทจะย้ายไปตั้งสำนักงานในยุโรปและพัฒนา AI ต่อไป
ผลิตภัณฑ์และบริการทางการเงิน,เทคโนโลยีทางการเงิน,การเงินดิจิทัล